Ντέμπι Μέγιερ

Η Ντέμπι Μέγιερ (Deborah Elizabeth Meyer, 14 Αυγούστου 1952) είναι Αμερικανίδα κολυμβήτρια, τρεις φορές χρυσή ολυμπιονίκης και πρώην κάτοχος παγκοσμίου ρεκόρ σε τέσσερα αγωνίσματα.

Η Μέγιερ κυριάρχησε στις μεγάλες αποστάσεις του ελεύθερου. Στις 29 Ιουλίου του 1967, κατέρριψε στο Γουίνιπεγκ το παγκόσμιο ρεκόρ στα 800 μ. ελευθέρως με χρόνο 9.22.9. Στις 18 Αυγούστου της ίδιας χρονιάς, κατέρριψε στη Φιλαδέλφεια (Πενσυλβάνια) και το παγκόσμιο ρεκόρ στα 400 μ. ελευθέρως με χρόνο 4.29.0Χρονιά-σταθμός για τη διεθνή κολύμβηση, Ιστορικό Λεύκωμα 1967, σελ. 160, Καθημερινή (1997). 

Στις 24 Αυγούστου του 1968, στο Λος Άντζελες, κατέρριψε το παγκόσμιο ρεκόρ στα 200 μ. ελευθέρως με χρόνο 2.06.7. Την επόμενη ημέρα,  25 Αυγούστου, επίσης στο Λος Άντζελες, κατέρριψε και το παγκόσμιο ρεκόρ στα 400 μ. ελευθέρως με χρόνο 4.24.5. Στις 28 Αυγούστου, πάλι στο Λος Άντζελες, κατέρριψε το παγκόσμιο ρεκόρ και στα 800 μ. ελευθέρως με χρόνο 9.10.4Τα ρεκόρ του 1968, Ιστορικό Λεύκωμα 1968, σελ. 160, Καθημερινή (1998). Την ίδια χρονιά, στους Ολυμπιακούς Αγώνες στην Πόλη του Μεξικού, σε ηλικία 16 ετών, έγινε η πρώτη αθλήτρια με τρία χρυσά ατομικά μετάλλια στο ενεργητικό της (200, 400 και 800 μ. ελεύθερο). 

Στην καριέρα της επέτυχε συνολικά 14 παγκόσμια ρεκόρ (5 στα 400 μ. ελεύθερο, 5 στα 800 μ. ελεύθερο και 4 στα 1.500 μ. ελεύθερο)Ποιος έχει τα περισσότερα παγκόσμια ρεκόρ; SportsFeed. 

Παραπομπές

Κατηγορία:Ολυμπιονίκες της κολύμβησης